Keld Albrechtsen (EL), 2002-11-12:
Jeg lyttede med meget stor opmærksomhed, fordi det er meget interessant at se, hvor Dansk Folkeparti går hen i spørgsmålet om holdning til almen boligforening-tanken.
Det forslag, regeringen har fremsat her, er jo et grundskud imod en af de helt afgørende piller i beboerarbejdet i en boligforening, nemlig dette at kunne lave et byggeri; det har sådan set været formålet med boligforeningerne.
Forslaget skal uden tvivl naturligvis ses i sammenhæng med regeringens planer om at bortsælge boligerne i det almene byggeri.
Det er i hvert fald naturligt at se en sammenhæng dér. Derfor ville det også være interessant at høre Dansk Folkeparti, for jeg ved simpelt hen ikke, hvilke tanker de har omkring beboerdemokrati og boligforeninger, og om det er noget, de er for eller imod.
Enhedslisten har jo ikke været med i udarbejdelsen af dette forslag, og derfor er det heller ikke blevet helt så godt, som det skulle.
Det må man desværre sige.
Hvis man skulle lave en reel elpris for den vedvarende energi, elpris for vind f.eks., er det jo sådan, at EU har lavet en rapport, som viser, at kulkraften, som stadig væk er dominerende i dansk elproduktion, har miljøomkostninger på mellem 30 og 52 øre pr. kWh, mens elkraften fra vinden kun har miljøomkostninger på 0,8 øre pr. kWh.
Det vil sige, at der rent faktisk kan argumenteres meget stærkt for, at den pris, det prisloft, som ligger i det her lovforslag, maksimum 36 øres tilskud på prisen, ikke nødvendigvis fuldt ud afspejler værdien af miljøsiden på vindenergien.
Vi er meget bekymrede for, om det her reelt sætter udviklingen af de vedvarende energikilder i stå i Danmark.
Den danske vindmølleindustri har klaret sig rimeligt ved at omstille fra det danske hjemmemarked og til at eksportere til udlandet, hvor man i mange tilfælde nu satser meget mere målbevidst på at gå ind på det grønne elmarked og producere god strøm.
Det er vi altså ved at holde op med i Danmark.
Vi har allerede risiko for en stagnation i udbygningen af vindkraften.
De store energiselskaber har stadig væk nogle projekter, men vi risikerer rent faktisk, at udbygningen af den vedvarende energi i Danmark går i stå, hvis der bliver det loft på de 36 øre.
Derfor synes vi, at det her lovforslag meget vel kan komme til at strangulere udviklingen af de nye teknologier, som skal supplere vindkraften, f.eks. solcelleenergien, og vi ved jo, at sådanne teknologier ofte kan kræve et meget betydeligt tilskudselement, når de skal sparkes i gang.
Det kan så til gengæld give en stor teknologiudvikling
med nye selskaber, der kan komme ind.
Vi så det jo, da vindkraften blev startet her i Danmark, som blev en massiv succes.
Det kan også godt være, der i enkelte perioder har været lidt for store tilskud, jeg vil ikke sige andet, end at det kan være, men vi risikerer altså, at det her forslag strangulerer nye områder inden for den vedvarende energi.
Det kan jo så få den konsekvens, at det yderligere tilskynder regeringen til at løse Danmarks klimaproblemer ved at købe varm luft i udlandet - den kan jo desværre formentlig fås meget billigt - og så bruge de penge, der ellers skulle have været brugt til at løse miljøproblemerne i de østeuropæiske lande, til at købe varm luft.
Så vi er jo altså ilde stedt, hvis det bliver den samlede tegning.
Vi var fra Enhedslistens side ikke med i de der VE-beviser, vi troede heller ikke rigtig på det, det blev vist heller aldrig rigtig til noget.
Men om det her så skulle være bedre, det står vi meget tvivlende over for, og i hvert fald mener vi, at det loft, man har lagt, ikke er rimeligt, og at det ikke vil være forsvarligt at indbygge det loft.
Det kan i hvert fald komme til at strangulere udviklingen af den vedvarende energi i Danmark, og det ønsker vi selvfølgelig ikke.
Derfor ønsker vi at få ændret det loft over prisen, der ligger i det her lovforslag.